Zmluva o dielo

č. ..............................

uzatvorená medzi objednávateľom a zhotoviteľom podľa § 536 a násl. zákona č. 513/91 Zb. v platnom znení

**Čl. 1. Zmluvné strany**

**Objednávateľ : Obec Zalužice**

Sídlo: Obecný úrad Zalužice 207, 072 34 Zalužice

Zastúpený: Mgr. Gabriel Viňanský, starosta obce

IČO: 00326046

DIČ: 2020742735

Bankové spojenie: Prima banka Slovensko, a.s.

Číslo účtu: 4293162019/5600

**Zhotoviteľ :**

Sídlo

Zastúpený

IČO:

DIČ:

IČ DPH:

Bankové spojenie:

Číslo účtu:

**Preambula**

Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky súvisiace s realizáciou diela, vie zabezpečiť všetky požadované materiály a výrobky a že disponuje kapacitami a odbornými znalosťami, ktoré sú k vedeniu diela v dohodnutej lehote potrebné.

**Čl. 2. Predmet plnenia zmluvy**

2.1 Názov stavby: Prestavba objektu materskej školy na obecný úrad

Miesto stavby: Zalužice

2.2 Zhotoviteľ sa zaväzuje, že za podmienok dohodnutých touto zmluvou vykoná pre objednávateľa stavbu v zmysle spracovanej a schválenej projektovej dokumentácie (PD), v rozsahu podľa priloženého rozpočtu. Objednávateľ sa zaväzuje vykonané práce prevziať a zaplatiť zhotoviteľovi dohodnutú cenu.

2.3 Zhotoviteľ predmet zmluvy ako celok neodovzdá na realizáciu tretej osobe.

2.4 Zhotoviteľ prehlasuje, že:

* sa oboznámil s projektom stavby a so sprievodnou a súhrnnou technickou správou,
* na základe predloženého výkazu výmer bola vypracovaná cena diela,

2.5 Zhotoviteľ bude uskutočňovať práce súvisiace s predmetom zmluvy v súlade s technologickými postupmi a pri dodržaní platných legislatívnych úprav o ochrane životného prostredia, bezpečnosti práce a pod.

2.6 Akékoľvek zmeny pri vykonávaní diela podliehajú vzájomnému odsúhlaseniu účastníkov zmluvy formou dodatku k ZoD v závislosti od podmienok stanovených v zmluve o pridelení finančných prostriedkov.

2.7 Zhotoviteľ sa zaväzuje realizovať celé dielo na vlastnú zodpovednosť, na svoje náklady a na svoje nebezpečenstvo a vo vlastnom mene.

**Čl. 3. Lehota plnenia**

3.1. Odovzdanie staveniska objednávateľom bude stanovené objednávateľom minimálne 3 pracovné dni vopred.

3.2 Termín plnenia predmetu zmluvy je

- začiatok výstavby: bude stanovený po ukončení verejného obstarávania

- ukončenie výstavby: do 12 mesiacov odo dňa začatia

3.3 Zhotoviteľ najneskôr do 14 dní od uzavretia zmluvy predloží objednávateľovi na odsúhlasenie podrobný časovým a vecným harmonogramom prác, ktorý vypracuje na celú dobu výstavby. Po jeho odsúhlasení sa harmonogram stáva záväzným a je možné ho meniť iba so súhlasom oboch zmluvných strán.

3.4 Zhotoviteľ je povinný ihneď písomne informovať objednávateľa o vzniku akejkoľvek udalosti, ktorá sťažuje zhotovenie diela s dôsledkom hroziaceho omeškania lehôt plnenia v nadväznosti na harmonogram prác.

3.5 Zhotoviteľ splní svoju povinnosť podľa tejto zmluvy riadnym ukončením a odovzdaním diela objednávateľovi v dohodnutom termíne, o čom bude zmluvnými stranami vyhotovený a podpísaný zápis na mieste realizácie prác. Konštrukcie, ktoré budú v priebehu výstavby pri ďalšej činnosti zhotoviteľa zakryté, odovzdá zhotoviteľ objednávateľovi v priebehu výstavby, a to formou zápisu v stavebnom denníku. Okrem obvyklých preberacích podmienok zhotoviteľ bude dokumentovať kvalitu odovzdaných prác revíznymi správami, správami o predpísaných skúškach, doloženými atestami alebo certifikátmi zhotoviteľom zabudovaných výrobkov a tieto kompletne predloží objednávateľovi pri preberacom konaní stavby.

**Čl. 4. Cena diela**

4.1 Zmluvná cena za zhotovenie diela je stanovená dohodou zmluvných strán v zmysle zákona NRSR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NRSR č. 18/1996 Z.z. o cenách v znení neskorších predpisov v platnom znení.

4.2 Zhotoviteľ sa zaväzuje, že cena diela je pevná a nemenná počas celej výstavby, stavebné dielo zrealizuje v požadovanej kvalite a v ponúknutej cene.

4.3 Zmluvná cena je stanovená na základe oceneného výkazu výmer, ktorý je neoddeliteľnou časťou tejto zmluvy.

4.4 Zmluvná cena je:

Celková cena bez DPH: €

DPH 20 %: €

Celková cena s DPH: €

4.5 Do ceny diela sú zarátané všetky pomocné, zabezpečovacie, prípravné práce (napr. vybudovanie a vypratanie staveniska).

4.6 Zhotoviteľ sa neodvolateľne zaväzuje, že vykoná zmluvné práce a prijme realizácie v rámci tejto zmluvy za zmluvnú cenu.

4.7 V cene diela sú zohľadnené všetky prípadné sťažené podmienky realizácie diela.

4.8 Jednotkové ceny jednotlivých položiek sú pevné a nerevidovateľné, tak ako sú uvedené v ponuke uchádzača.

4.9 Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.

* 1. Práce, ktoré zhotoviteľ vykoná odchylne od schválenej projektovej dokumentácie alebo bez príkazu objednávateľa, nebudú objednávateľom uhradené.
  2. Zhotoviteľ je povinný po ukončení stavby ku odovzdaniu stavby objednávateľovi predložiť dokladovú časť. / porealizačné zameranie, certifikáty od zabudovaných materiálov, revízne správy, protokoly a pod.../

**Čl. 5. Platobné podmienky**

5.1 Objednávateľ neposkytne zhotoviteľovi žiaden preddavok. Zhotoviteľ bude fakturovať predmet zákazky postupne, podľa skutočne vykonaných prác, najviac 1x mesačne.

5.2 Okrem všeobecných náležitostí podľa zákona č. 222/2004 Z.z. o DPH v znení neskorších predpisov, musí faktúra obsahovať súpis jednotlivých množstiev vykonaných prác a dodávok a ich cien v súlade s položkovým rozpočtom. Súpis vykonaných prác musí byť odsúhlasený oprávneným zástupcom objednávateľa a musí byť súčasťou faktúry.

5.3 Lehota splatnosti všetkých vystavených faktúr zhotoviteľom je 30 dní od ich doručenia objednávateľovi.

5.4 V prípade, že faktúra bude obsahovať nesprávne alebo neúplné údaje, je objednávateľ oprávnený túto faktúru v lehote splatnosti vrátiť zhotoviteľovi. Lehota splatnosti v tomto prípade začne plynúť od doručenia novej správne vystavenej faktúry objednávateľovi odznova.

5.5 Zhotoviteľ je oprávnený fakturovať len za skutočne vykonané práce.

**Čl. 6. Záruka a zodpovednosť za vady diela**

* 1. Kvalita zhotoveného diela bude v súlade so záväznými STN a odbornými normami, právnymi predpismi a zodpovedá účelu, pre ktorý sa dielo obvykle užíva.
  2. Záruka za vykonané práce je v dĺžke 60 mesiacov, na výrobky podľa záruky výrobcu, minimálne však 24 mesiacov a začína plynúť odo dňa úspešnej kolaudácie.
  3. Objednávateľ má právo na bezplatné odstránenie každej oprávnenej kolaudačnej alebo záručnej vady.
  4. Prípadnú reklamáciu vady diela je objednávateľ povinný uplatniť bezodkladne po zistení vady písomnou formou na adresu zhotoviteľa.
  5. Reklamované vady, ktoré označí objednávateľ za havarijné je zhotoviteľ povinný odstrániť do 24 hodín od ich nahlásenia. Sú to najmä tie vady, ktoré spôsobujú, že objednávateľ nemôže dielo užívať a hrozí mu majetková ujma.
  6. V prípade, že zhotoviteľ neodstráni reklamované záručné vady ani v náhradnej dohodnutej lehote, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.
  7. Zhotoviteľ zodpovedá za to, že predmet tejto zmluvy je zhotovený podľa schválenej projektovej dokumentácie, prípadne zmien odsúhlasených investorom alebo stavebným úradom.

**Čl. 7. Majetkové sankcie**

* 1. Zmluvné strany si dohodli tieto zmluvné pokuty:
     1. V prípade, že zhotoviteľ z jeho viny sa dostane do omeškania s odovzdaním diela , je povinný zaplatiť objednávateľovi zmluvnú pokutu vo výške 0,03 % z ceny diela za každý začatý deň omeškania.
     2. Ak zhotoviteľ neodstráni kolaudačné vady a nedorobky alebo záručné vady v dohodnutom termíne, zaplatí objednávateľovi zmluvnú pokutu vo výške 30 € za každý deň omeškania.
     3. V prípade, že zhotoviteľ jednostranne bezdôvodne predčasne ukonči realizáciu diela, alebo ak objednávateľ odstúpi od zmluvy z dôvodov uvedených v bode 9.1, má objednávateľ právo požadovať zmluvnú pokutu vo výške 10% z nezrealizovanej časti diela.
     4. V prípade nedodržania termínu splatnosti faktúr môže zhotoviteľ vyúčtovať objednávateľovi úrok z omeškania vo výške 0,03 % z dlžnej sumy za každý deň omeškania.

7.2 Všetky zmluvné pokuty si môže objednávateľ uplatniť – odpočítať z realizačnej zábezpeky zloženej zhotoviteľom.

**Čl. 8. Podmienky uskutočnenia prác**

8.1 Objednávateľ sa zaväzuje odovzdať zhotoviteľovi celé stavenisko nezaťažené právami tretích osôb najneskôr 14 dní pred zahájením stavebných prác.

8.2 Objednávateľ odovzdá zhotoviteľovi stavenisko písomne – protokol o prevzatí staveniska. Protokol bude obsahovať:

- odovzdanie smerových a výškových bodov

- odovzdanie hraníc staveniska

- odovzdanie vyjadrení správcov sietí

- body napojenia na el. energiu, vodu, kanalizáciu pre účely zariadenia staveniska a realizácie diela.

8.3 V prípade, že zhotoviteľ začne s realizáciou diela bez oboznámenia sa s údajmi, ktoré sú súčasťou protokolu, zodpovedá za prípadné navýšenie ceny diela.

8.4 Zhotoviteľ je povinný udržiavať na stavenisku neustále poriadok a čistotu, udržiavať nepretržite v čistote všetky príjazdové komunikácie, udržiavať oplotenie v bezchybnom stave, dôsledne dbať na hygienu sociálnych zariadení staveniska, dodržiavať bezpečnosť a ochranu zdravia osôb pri práci, dodržiavať a zabezpečovať požiarnu bezpečnosť a prevenciu, riadne uskladňovať materiály a dbať na ich ochranu proti poškodeniu a odcudzeniu.

8.5 Zhotoviteľ zodpovedá za to, že na základe objednávateľom odovzdaných vyjadrení správcov sietí, dá vytýčiť podzemné a nadzemné inžinierske siete (vedenia) a zabezpečí, že jeho pracovníci budú pri prácach v okolí sietí postupovať s najvyššou opatrnosťou. Zhotoviteľ zodpovedá za škody spôsobené nedodržaním týchto podmienok.

8.5 Zhotoviteľ na vlastné náklady označí stavbu predpísaným spôsobom, vybuduje oplotenie staveniska a zabezpečí stavenisko proti vstupu tretích osôb.

8.6 Objednávateľ pre kontrolu postupov stavebných prác určí stavebného dozoru. Zhotoviteľ je povinný počas celej doby realizácie diela rešpektovať a plniť bez omeškania všetky požiadavky stavebného dozoru.

8.7. Zhotoviteľ sa zaväzuje po ukončení a prevzatí všetkých prác dať stavenisko do pôvodného stavu.

* 1. Ďalšie zmluvné podmienky okrem vyššie uvedených vysúťažených podmienok, ktoré sú nemenné, sú predmetom rokovania pri podpise zmluvy medzi úspešným uchádzačom a verejným objednávateľom v rozsahu ustanovení platného Obchodného zákonníka a právnych predpisov upravujúcich rozpočtové hospodárenie verejného objednávateľa a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 9. Odstúpenie od zmluvy, zánik zmluvy, riešenie sporov**

9.1. Objednávateľ môže odstúpiť od zmluvy v týchto prípadoch:

* keď zhotoviteľ v stanovenej lehote nepredloží harmonogram prác,
* keď je zhotoviteľ v omeškaní s prácami oproti harmonogramu prác o viac ako 60 kalendárnych dní,
* z dôvodu porušenia podmienok a podkladov tejto zmluvy zhotoviteľom,
* z dôvodu nedodržania kvality práce a materiálov, podvodu, neschopnosti zabezpečiť realizáciu diela na požadovanej kvalitatívnej úrovni,
* z dôvodu neplnenia záväzkov alebo odmietnutia sa prispôsobiť požiadavkám objednávateľa dojednaných v tejto zmluve.

Zhotoviteľovi pri odstúpení od zmluvy z vyššie uvedených dôvodov nevzniká nárok na náhrady škody. Objednávateľ je však povinný zaplatiť zhotoviteľovi čiastku zodpovedajúcu cene už vykonaných prác v požadovanej kvalite.

9.2. Všetky spory a rozdiely názorov, ktoré vzniknú zo zmluvy alebo v súvislosti s ňou v ďalšom priebehu realizácie prác sa budú riešiť v prvom rade rokovaním medzi zmluvnými stranami, ďalej odbornou expertízou súdnych znalcov, s ktorými budú súhlasiť obidve zmluvné strany, resp. prostredníctvom mediátora. Ak sa zmluvné strany nedohodnú, obrátia sa s riešením sporu na príslušný súd.

9.3. Objednávateľ má právo odstúpiť od zmluvy aj vtedy, ak nie je schopný zabezpečiť finančné prostriedky na realizáciu diela v plnom rozsahu. V takom prípade má zhotoviteľ nárok na zaplatenie ceny za všetky ním zrealizované práce a ceny za všetky stavebné materiály preukázateľne záväzne objednané alebo kúpené pred odstúpením od zmluvy a ktoré sú preukázateľne určené na realizáciu diela. Zhotoviteľ nemá právo na úhradu ušlého zisku.

9.4 Každé odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje. Vykonané práce budú odúčtované podľa zmluvných cien faktúrou a objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

**Čl. 10. Realizačná zábezpeka**

10.1 Objednávateľ požaduje zloženie realizačnej zábezpeky vo výške 40 000,- €.

10.2 Objednávateľ je oprávnený všetky uplatnené zmluvné pokuty a náhrady škody, na ktorých sa zmluvné strany v tejto zmluve dohodli, jednostranne započítať proti akejkoľvek pohľadávke zhotoviteľa a proti akejkoľvek časti celkovej ceny diela alebo zo zloženej realizačnej zábezpeky.

10.3 Dôvodom zloženia realizačnej zábezpeky je ochrana objednávateľa pred škodami.

10.4 Zábezpeka musí byť v celej požadovanej výške zložená pred podpisom tejto zmluvy a doklad o jej zložení tvorí prílohu tejto zmluvy.

10.5 Zábezpeka musí byť zložená vkladom finančných prostriedkov v celej požadovanej výške na účet objednávateľa. Finančné prostriedky musia byť v čase podpisu zmluvy pripísané na účet objednávateľa.

10.6 Objednávateľ je, bez potreby akéhokoľvek ďalšieho právneho úkonu, oprávnený použiť zábezpeku na účely úhrady nárokov objednávateľa, vrátane zmluvných pokút, náhrady škody, úrokov z omeškania, ktoré mu vznikli v súvislosti s porušením povinnosti zhotoviteľa pri realizácii diela podľa tejto zmluvy.

10.7 Objednávateľ sa zaväzuje vrátiť zhotoviteľovi realizačnú zábezpeku v prípade, ak zhotoviteľ vykoná dielo riadne a včas.

10.8 Objednávateľ vráti zhotoviteľovi realizačnú zábezpeku po uplynutí 5 dní od podpísania protokolu o odovzdaní a prevzatí diela a to zníženú o prípadné oprávnené nároky objednávateľa voči zhotoviteľovi v zmysle tohto článku.

**Čl. 11. Právne vzťahy a dôsledky neplnenia zmluvy**

11.1. Objednávateľ je oprávnený kontrolovať spôsob vykonávania diela počas celej realizácie. O priebehu kontroly bude vykonávať zápisy do stavebného denníka, ktorý založí a bude viesť až do úplného ukončenia stavbyvedúci zhotoviteľa. Stavebný denník bude cez pracovnú dobu vždy k dispozícii objednávateľovi. Zhotoviteľ je povinný priebežne a na každé požiadanie určenému zástupcovi objednávateľa podávať informácie, vysvetlenie, údaje a pod. a taktiež odsúhlasovať vzájomne dohodnuté dokumenty preukazujúce kvalitu vykonaného diela. Zápisy v stavebnom denníku nemôžu meniť ustanovenia tejto zmluvy. Stavebný denník musí obsahovať odnímateľné (oddeliteľné) kópie prepisov listov a to originál a minimálne dve kópie. Zhotoviteľ je povinný predkladať stavebnému dozoru denné zápisy najneskôr nasledujúci pracovný deň.

11.2. Zmeny a zrušenie záväzkov vyplývajúcich z tejto zmluvy je možné uplatniť len po vzájomnej dohode zmluvných strán vo forme písomného dodatku, ktorý sa stáva nedeliteľnou súčasťou zmluvy a nadobúda platnosť podpisom oboch zmluvných strán.

11.3. Zápisy, dohody podpísané štatutárnymi zástupcami sa stávajú súčasťou zmluvy len ak to bude v nich uvedené.

11.4. K zmenám, dodatkom k zmluve sa zmluvné strany zaväzujú vyjadriť písomne do 5 dní od odoslania.

11.5. Ak nie je v zmluve stanovené inak, platia príslušné ustanovenia Obchodného zákonníka a podporne Občianskeho zákonníka a s nimi súvisiacich predpisov.

11.6. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý strana od zmluvy odstupuje. Vykonané práce budú odúčtované podľa zmluvných cien faktúrou a objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

11.7. Táto zmluva je vyhotovená v štyroch rovnopisoch, po dvoch pre každú zmluvnú stranu. Zmluvu je možné meniť alebo dopĺňať iba dodatkami podpísanými štatutárnymi zástupcami obidvoch strán.

11.8. Účastníci tejto zmluvy prehlasujú, že si túto zmluvu prečítali pred jej podpisom, že bola uzatvorená po vzájomnom prerokovaní podľa ich pravej a slobodnej vôle, určite, vážne a zrozumiteľne, nie v tiesni a za nápadne nevýhodných podmienok, na znak čoho pripojujú svoje podpisy.

11.9. Zmluva nadobúda platnosť dňom podpisu obidvoma zmluvnými stranami a účinnosť nadobúda v deň nasledujúci po dni jej zverejnenia.

V .............., dňa ...................... V ..............., dňa ......................

................................................ ................................................

za objednávateľa za zhotoviteľa